Snoop Dogg

Snoop Dogg aiemmin Snoop Doggy Dogg (oik. Calvin Cordozar Broadus, Jr., s. 20. lokakuuta 1971 Long Beach, Kalifornia) on yhdysvaltalainen rap- ja reggae-artisti, näyttelijä ja musiikkituottaja.

Hän on ollut yksi menestyneimmistä rap-artisteista 1990-luvun alusta lähtien. Seitsemän Snoop Doggin albumia on myynyt Yhdysvalloissa platinaa. Snoopin albumit ovat myyneet ympäri maailmaa yli 35 miljoonaa kappaletta. Vuonna 2018 hänelle omistettiin tähti Hollywood Walk of Famella. Tunnettuja kappaleita Snoop Doggilta ovat muun muassa "Drop It Like It's Hot", "Gin and Juice", "Who Am I (What's My Name)", "Snoop's Upside Your Head","Lay Low", "Beautiful" (Pharrellin ja Charlie Wilsonin kanssa), "The Next Episode (Dr. Dre:n ja Nate Doggin kanssa), "Signs" (Charlie Wilsonin ja Justin Timberlaken kanssa) "Sexual Eruption" ja "Sweat" (David Guettan kanssa). Snoop kuului Nate Doggin ja Warren G:n kanssa 213-nimiseen hip hop -yhtyeeseen.

Musiikin lisäksi Snoop tunnetaan omalaatuisesta slangistaan ja elokuvaurastaan. Tunnetuimmat roolinsa hän on tehnyt elokuvissa Training Day, Starsky & Hutch ja Mä ja mun pomo. Vuonna 2006 hän esiintyi ääniroolissa animaatioelokuvassa Arthur ja minimoit.

Vuonna 2012 Snoop Dogg alkoi tuottaa hip hopin lisäksi myös reggaeta nimellä Snoop Lion.

Snoop Dogg osti Death Row -levymerkin vuonna 2022.

Snoop Doggista tehdään Allen Hughesin ohjaama elämäkertaelokuva. Elokuva julkaistaan Snoop Doggin perustaman Death Row Pictures -tuotantoyhtiön kautta yhteistyössä Universalin kanssa.

Historia

Alkuajat

Calvin Broadus, Jr. syntyi Kalifornian Long Beachissä vuonna 1971. Hänellä on kaksi veljeä. Broadus nimettiin hänen isäpuolensa mukaan, ja hänen äitinsä antoi hänelle kutsumanimen "Snoopy". Hänen biologinen isänsä jätti perheen Broaduksen ollessa vasta 3 kuukautta vanha. DNA-testin mukaan Broadus on perimältään 71% afrikkalainen, 23% intiaani ja 6% eurooppalainen.

Broadus oli musikaalisesti lahjakas jo nuorena. Hän lauloi ja soitti pianoa baptistikirkon kuorossa. 12-vuotiaana Broadus aloitti räppäämisen. Hän opiskeli Long Beach Polytechnic High Schoolissa, jossa hän otti usein osaa freestyle-rap-kilpailuihin. Hän muodosti ystävänsä Warren G:n ja serkkunsa Nate Doggin kanssa rap-ryhmän 213. Broadus menestyi koulussa hyvin ja oli hyvä myös liikunnassa. Hän valmistui high schoolista vuonna 1990.

Broadus varttui naapurustossa, jossa oli paljon jengitoimintaa ja rikollisuutta. Hänellä oli työpaikka ruokakaupassa, mutta huomattuaan ystävänsä tienaavan huomattavasti enemmän myymällä huumeita, Broadus alkoi välittää crackiä. Hän alkoi liikkua myös Rollin’ 20’s Crips -katujengin kanssa. Pian hänen äitinsä talo tuli ammuskelun kohteeksi, mikä katkaisi Broaduksen välit hänen äitinsä kanssa, koska Broadus ei suostunut jättämään katuelämää vielä taakseen.

Death Row ja tie menestykseen (1990–1997)

Kolmen vuoden ajanjakso Snoopin high schoolista valmistumisen jälkeen oli kaoottinen. Snoop joutui hankaluuksiin, ja päätyi vankilaan myytyään huumeita peitetehtävissä olleelle poliisille. Vankilatoverit kehottivat Snoopia tekemään jotain järkevää, joten hän päätti ottaa musiikin tekemisen vakavasti ja jättää laittomuudet vapauduttuaan vuonna 1991. 

Warren G:n velipuoli Dr. Dre oli jo tuottanut N.W.A:n kanssa menestyneen uran. Dre sai velipuoleltaan käsiinsä mixtape-kasetin, jolla Snoop räppäsi. Dre oli vaikuttunut nuoren räppärin tyylistä ja pyysi tätä tulemaan seuraavalla viikolla käymään studiolla. Tästä alkoi hedelmällinen yhteistyö. Ensimmäisenä tuotoksena syntyi Deep Cover -elokuvan tunnuskappale, joka antoi esimakua kaksikon yhteistyöstä. Snoop Dogg liittyi Dren ja Marion "Suge" Knightin perustamaan Death Row Records -levy-yhtiöön, ja räppäsi huomattavassa osassa Dren debyyttisooloalbumilla The Chronic.

The Chronicin jälkeen Dr. Dre alkoi tuottaa Snoopin debyyttialbumia Doggystyle. Snoop oli saanut itselleen nimeä, ja jo ennen esikoistaan hän oli jo hyvin tunnettu hahmo ja suosittu rap-artisti. Dren tallissa oleminen oli jo sinänsä hyvää promootiota räppärille ja tämän levylle. Ilmestyttyään albumi meni suoraan Billboard 200 -listan ensimmäiselle sijalle, ollen ensimmäinen tähän pystynyt debyyttialbumi. SoundScanin mukaan albumi oli vuoteen 2006 mennessä myynyt yli kymmenen miljoonaa kappaletta. Albumin singleistä "Gin and Juice" ja "Who Am I (What's My Name)" nousivat suuriksi hiteiksi, joita pidetään nykyisin West Coast rapin suurina klassikkoina.  

Doggystylen nauhoitusten aikana elokuussa 1993 Snoop pidätettiin epäiltynä erään jengiläisen, Phillip Woldermarianin ampumisesta. Snoop todettiin kuitenkin syyttömäksi, koska Snoop ajoi autoa hänen henkivartijansa McKinley Leen ampuessa tappavat ammukset. Hänet tosin vapautettiin, koska teko katsottiin itsepuolustukseksi. Ammuskelun jälkeen Snoop otti yhteyttä äitiinsä, ja he sopivat välinsä. 

Vuonna 1995 Snoop perusti levy-yhtiön Doggy Style Records. Samana vuonna rap-artisti Tupac Shakur liittyi Death Row Recordsiin, ja hänestä tuli Snoopin läheinen ystävä, ja he tekivät yhdessä musiikkia.

Snoop julkaisi toisen levynsä Tha Doggfather marraskuussa vuonna 1996. Hänellä oli erimielisyyksiä Death Row Recordsin omistajan Marion "Suge" Knightin kanssa Tupac Shakurin tultua murhatuksi syyskuussa 1996, ja Snoop päätti jättää Death Row Recordsin.

Death Row:n jälkeen (1997–2012)

Snoop teki levysopimuksen Master P:n No Limit Recordsin kanssa ja julkaisi sen kautta albumit Da Game Is to Be Sold, Not to Be Told vuonna 1998, No Limit Top Dogg vuonna 1999 ja The Last Meal vuonna 2000.

Vuonna 2001 Snoop esiintyi muun muassa elokuvissa Training Day ja Mä ja mun pomo. Hän julkaisi kuudennen albuminsa Paid tha Cost to Be da Bo$$ vuonna 2002 Capitol Recordsin kautta.

Vuonna 2004 Snoop julkaisi albumin R&G (Rhythm & Gangsta): The Masterpiece. Samana vuonna hän julkaisi 213-yhtyeen kanssa albumin The Hard Way. Seuraavana vuonna Snoop perusti tuotantoyhtiön Snoopadelic Films. Hänen kahdeksas albuminsa Tha Blue Carpet Treatment ilmestyi vuonna 2006.

Vuonna 2007 Snoop määrättiin luvattoman aseen ja huumeiden hallussapidosta syyskuussa peräti viiden vuoden ehdonalaiseen ja 160 tunnin yhdyskuntapalveluun. Artistin kerrotaan itse valinneen yhdyskuntapalvelunsa muodoksi vessojen siivoamisen. Samana vuonna hän juonsi MTV Europe Music Awards -gaalan. 

Vuonna 2008 Snoop julkaisi albumin Ego Trippin'. Seuraavana vuonna hän julkaisi albumin Malice n Wonderland. Vuonna 2011 Snoop julkaisi albumin Doggumentary.

Reincarnated (2012–2013) 
Vuonna 2012 Snoop ilmoitti ottaneensa uudeksi taiteilijanimekseen Snoop Lion, koska hän halusi muuttaa tyylilajiaan hip hopista reggaeksi. Uuden nimen hänelle antoi rastafaripappi Snoopin vieraillessa Jamaikalla. Snoop julkaisi dokumentin Reincarnated vuonna 2012, joka kertoo hänen matkastaan Jamaikalle ja tutustumisestaan reggae- ja rastafarikulttuuriin. Hän julkaisi myös Reincarnated -nimisen reggae-albumin vuonna 2013.

BUSH, Coolaid ja Neva Left (2014–nykyhetki) 
Vuonna 2015 Snoop julkaisi Pharrellin tuottaman albumin BUSH, käyttäen taas vanhaa taiteilijanimeään Snoop Dogg. Samana vuonna hän perusti kannabistuotteita myyvän yrityksen Leafs By Snoop.

Heinäkuussa 2016 Snoop julkaisi 14. studioalbuminsa Coolaid. Saman vuoden marraskuussa Snoop alkoi juontamaan yhdessä Martha Stewartin kanssa tosi-tv-ohjelmaa Martha & Snoop's Potluck Dinner Party.

Vuonna 2017 Snoop julkaisi albumin Neva Left ja EP:n Make America Crip Again. EP:n nimi viittaa Yhdysvaltain presidentin Donald Trumpin kampanjasloganiin Make America Great Again. 14. joulukuuta 2017 Snoop ja Boyz II Men julkaisivat kappaleen ″Santa Claus Goes Straight to the Ghetto 2017″.

Toukokuussa 2017 Snoop Dogg ilmoitti työskentelevänsä gospel-albumin parissa. Helmikuussa 2018 hän ilmoitti Bible of Love -albumin julkaisupäiväksi 16. maaliskuuta 2018. Myöhemmin helmikuussa 2018 hän julkaisi EP-levyn 220.

Marraskuussa 2018 Snoop Doggille omistettiin tähti Hollywood Walk of Famella.

Elokuussa 2019 Snoop Dogg julkaisi studioalbumin I Wanna Thank Me.

Yksityiselämä 
Vuonna 1997 heinäkuussa Snoop meni naimisiin high school -aikaisen ihastuksensa Shante Taylorin kanssa. Pari haki avioeroa maaliskuussa 2004. Myöhemmin vuonna 2008 tammikuussa he kuitenkin uusivat vihkivalansa. Parilla on kolme lasta: kaksi poikaa ja yksi tytär.

Snoop on uransa alusta lähtien ollut avoin kannabiksen käytöstään. Vuonna 2012 hän sanoi polttavansa 81 kannabissavuketta päivässä.

Snoop Doggin keikat Suomessa 
Snoop Dogg on esiintynyt Suomessa viidesti, vuosina 2007 (Hartwall Areena), 2008 (Helsingin jäähalli), 2009 (Suvilahti, Helsinki), 2012 (Ruisrock, Turku) ja 2014 (Blockfest, Tampere).

Diskografia

Studioalbumit
 Doggystyle (1993, remasteroitu versio vuonna 2001)
 Tha Doggfather (1996, remasteroitu versio vuonna 2001)
 Da Game Is to Be Sold, Not to Be Told (1998)
 No Limit Top Dogg (1999)
 Tha Last Meal (2000)
 Paid tha Cost to Be da Bo$$ (2002)
 R&G (Rhythm & Gangsta): The Masterpiece (2004)
 Tha Blue Carpet Treatment (2006)
 Ego Trippin' (2008)
 Malice n Wonderland (2009)
 Doggumentary (2011)
 Reincarnated (2013)
 Bush (2015)
 Coolaid (2016)
 Neva Left (2017)
 Bible of Love (2018)
I Wanna Thank Me (2019)
From tha Streets 2 tha Suites (2021)
BODR (2022)
Missionary (2022)

Muut albumit
 Murder Was the Case (1994)
 Smokefest Underground (1998)
 Snoop Dogg Presents Tha Eastsidaz (Tha Eastsidaz, 2000)
 Dead Man Walkin' (2000)
 The Hard Way (213, 2004)
 Bigg Snoop Dogg Presents...Welcome to tha Chuuch: Da Album (2005)
 Getcha Girl Dogg (2008)
 More Malice (2010)

EP:t 
 Stoner's EP (2012)
 Make America Crip Again (2017)
 220 (2018)

Singlet

 "Who Am I (What's My Name)?" (1993)
 "Gin and Juice" (mukana Daz Dillinger) (1994)
 "Lodi Dodi" (mukana Nancy Fletcher) (1994)
 "Doggy Dogg World" (1994)
 "Murder Was the Case" -(1994)
 "Snoop's Upside Your Head" (mukana Charlie Wilson) (1996)
 "Tha Doggfather" (mukana Charlie Wilson) (1997)
 "Vapors" (1997)
 "Still a G Thang" (1998)
 "Woof!" (mukana Fiend & Mystikal) (1999)
 "G Bedtime Stories" (1999)
 "Snoopafella" (1999)
 "Bitch Please" (mukana Xzibit & Nate Dogg) (1999)
 "Down 4 My Niggaz" (mukana C-Murder & Magic) (1999)
 "Snoop Dogg (What's My Name II)" (2000)
 "Wrong Idea" (mukana Bad Azz, Kokane & Lil' ½ Dead) (2000)
 "Lay Low" (mukana Master P, Nate Dogg, Butch Cassidy & Tha Eastsidaz) (2001)
 "Losin' Control" (mukana Butch Cassidy & Soopafly) (2002)
 "From tha Chuuch to da Palace" (mukana Pharrell) (2002)
 "Beautiful" (mukana Charlie Wilson & Pharrell) (2003)
 "Drop It Like It's Hot" (mukana Pharrell) (2004)
 "Let's Get Blown" (mukana Pharrell & Keyshia Cole) (2004)
 "Signs" (mukana Justin Timberlake & Charlie Wilson) (2005)
 "Ups & Downs" (mukana The Bee Gees) (2005)

 "Vato" (mukana B-Real) (2006)
 "That's That Shit" (mukana R. Kelly) (2006)
 "Candy (Drippin' Like Water)" (mukana E-40, MC Eiht, Goldie Loc, Kurupt & Daz (2006)
 "Boss's Life" (mukana Nate Dogg) (2007)
 "Sensual Seduction" (2007)
 "Neva Have 2 Worry" (2008)
 "Life of da Party" (mukana Too Short, Mistah F.A.B.) (2008)
 "My Medicine" (2008)
 "Those Gurlz" (2008)
 "Gangsta Luv" (mukana The-Dream) (2009)
 "That's tha Homie" (2009)
 "I Wanna Rock" (2009)
 "Pronto" (mukana Soulja Boy Tell 'Em (2009)
 "I Wanna Rock (G-Mix)" (mukana Jay-Z) (2010)
 "That Tree" (mukana Kid Cudi) (2010)
 "Wet" (2010)
 "Boom" (mukana T-Pain) (2011)
 "Sweat" (mukana David Guetta) (2011)
 "This weed is mine (mukana Wiz Khalifa) (2011)
 "Young, Wild & Free (mukana Wiz Khalifa) (2012)
 "Peaches N Cream" (2015)
 "I Wanna Thank Me" (2019)
 "Madden 20" (2019)
"Countdown" (mukana Swizz Beatz) (2019)

Valikoitu filmografia 
 Murder Was the Case (1994)
 I Got the Hook Up (1998)
 Half Baked (1998)
 Hot Boyz (1999)
 Urban Menace (1999)
 The Eastsidaz (2000)
 Crime Partners 2000 (2001)
 Baby Boy (2001)
 Training Day (2001)
 Bones (2001)
 Mä ja mun pomo (2001)
 The Real Cancun (2003)
 Pauly Shore Is Dead (2003)
 Malibu’s Most Wanted (2003)
 Old School (2003)
 Las Vegas (2004) 1 jakso
 Starsky & Hutch (2004)
 Päin pilveä (2004)
 Salamaseepra (2005)
 DPG Eulogy (2005)
 Boss’n Up (2005)
 The Tenants (2006)
 Hood of Horror (2006)
 Weeds (2006)
 Arthur ja minimoit (2007)
 Coach Snoop (2007)
 Monk (2007)
 Snoop Dogg’s Father Hood (2008)
 Singh Is Kinng (2008)
 Snoop After Dark (2009)
 Futurama: Vihreän ajan tuolle puolen (2009)
 Brüno (2009)
 Falling Up (2009)
 Down for Life (2010)
 One Life to Live (2010)
 90210 (2011)
 Mac And Devin Go To High School (2012)
 Scary Movie 5 (2013)

Lähteet

Aiheesta muualla 
 Snoop Doggin virallinen sivusto
 
 
 Podcast Snoop Doggin Suomen lehdistötilaisuudesta

Yhdysvaltalaiset hip hop -artistit
Yhdysvaltalaiset näyttelijät
Crips
Kannabisaktivistit
Afroamerikkalaiset
Yhdysvaltalaiset musiikkituottajat
Vuonna 1971 syntyneet
Elävät henkilöt
Seulonnan keskeiset artikkelit
Hollywood Walk of Fame